Në Amerikës shtohet përdorimi i mjekësisë alternative
Pacientët përdorin mjekësinë popullore dhe praktikat e lashta kineze si pjesë e kujdesit të tyre rutinor për shëndetin
Jean Ayers po i nënshtrohet trajtimit me akupunkturë, por ajo nuk është paciente e rregullt. Ajo studion për ndihmës-mjeke në Universitetin George Washington dhe një ndër kurset që ka zgjedhur për të studiuar është ai i mjekësisë integruese. Studentët e kësaj klase, inkurajohen të marrin pjesë në trajtime mjekësore: Dr. John Pan krijoi Qendrën e Mjekësisë Integruese pranë Universitetit George Washington më 1998, pasi kishte shërbyer si gjinekolog për mbi 25 vjet. Ai thotë se qendra kryen rreth 6 mijë vizita çdo vit dhe shumica e pacientëve kanë provuar mjekësinë tradicionale para se të venë atje. Njëri nga pacientët është Anna Sterud. Pas një beteje dyvjeçare kundër kancerit të vezores, përfshirë ndërhyrjen kirurgjike, kemoterapinë dhe një provë klinike, ajo vendosi të provojë infuzionin me vitaminën C, i cili jepet në mënyrë intravenoze. Ndërsa më shumë amerikanë po mbështeten në këto alternativa, qeveria amerikane themeloi më 1998 Qendrën Kombëtare për Mjekësi Alternative, në kuadër të Institutit Kombëtar të Shëndetit. Dr. Josephine Briggs është drejtoreshë e qendrës: Këto janë praktika që konsiderohen si jashtë normave të pranuara ose terapisë së miratuar nga qeveria federale, sikurse janë përdorimi i suplementeve dietale, meditimi dhe joga, si dhe përshtatjet kiropraktike, akupunktura dhe masazhi. Një anketë e Institutit Kombëtar të Shëndetit, zhvilluar më 2007, tregon se 4 në 10 amerikanë përdorin njërën nga këto praktika, më së shumti për të trajtuar dhimbjet. Megjithatë, disa kritikë të mjekësisë alternative thonë se qeveria nuk duhet të financojë punën kërkimore në këtë fushë. Dr. Briggs nuk pajtohet: Testimi i disa terapive alternative mund të jetë i vështirë. Për shembull, shkencëtarët akoma nuk e kanë të qartë se si funksionon akupuntura: Dr. Deirdre Orceyre është njëherësh mjeke natyropatike dhe praktikuese e mjekësisë kineze në Qendrën e Mjekësisë Integruese. Ajo nganjëherë përdor akupunkutrën për pacientët e saj. Kjo është filozofia e mjekësisë integruese për të plotësuar trajtimet perëndimore me metoda tjera: Zonja Sterud gëzohet që onkologu i saj është mendjehapur. Ai e ka lutur atë që t’i sjellë informata rreth Qendrën për Mjekësinë Integruese për t’i ndarë ato me pacientë të tjerë që vuajnë nga kanceri.